
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1547 


20 Νοεμβρίου 2001 


ΑΠΟΦΑΣΕΙ Σ 

Αριθ. 1079464/4658/0016 

Απόσυρση - Καταστροφή παλαιών αξιών σε δραχμές και 
ανταλλαγή με νέες σε Ευρώ. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1,2, 10 και 19 του Ν.2842/ 
2000 (ΦΕΚ 207/Α'). 

2. Τις διατάξεις των άρθρων 12, 50,51,56, 57,58 και 66 
του Ν.2362/95 (ΦΕΚ247/Α'). 

3. Την ανάγκη καθορισμού τρόπου καταστροφής των 
αποθεμάτων αξιών σε δραχμές στις Δ.Ο.Υ., όπως και δια¬ 
δικασίας επιστροφής - ανταλλαγής όσων βρίσκονται στα 
χέρια πολιτών. 

4. Την απόφαση του Πρωθυπουργού και του Υπουργού 
Οικονομικών με αριθ. 1100383/1330/Α0006/31.10.2001 
(ΦΕΚ 1485/Β') για ανάθεση αρμοδιοτήτων στους Υφυ¬ 
πουργούς Οικονομικών. 

5. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Α. ΓΕΝΙΚΑ 

Η 31.12.2001 ορίζεται ως τελευταία ημερομηνία πώλη¬ 
σης από τις Δ.Ο.Υ. όλων ανεξαιρέτως των εντύπων και εν¬ 
σήμων αξιών σε δραχμές. 

Β. ΚΑΤΑΣΤΡΟΦΗ ΑΠΟΘΕΜΑΤΩΝ - ΜΗΔΕΝΙΣΜΟΣ 
ΑΠΟΘΗΚΗΣ ΤΩΝ Δ.Ο.Υ. 

1. Στις 31.12.2001 ή εντός των επόμενων δεκαπέντε (15) 
ημερών, παρουσία επιτροπής η οποία θα αποτελείται από 
τον Προϊστάμενο της Δ.Ο.Υ., ή τον νόμιμο αναπληρωτή 
του, τον αρμόδιο Επιθεωρητή, ή τον νόμιμο αναπληρωτή 
του και τον διαχειριστή, θα καταμετρηθούν λεπτομερώς 
τα αδιάθετα υπόλοιπα όλων των αξιών και εντύπων παρα¬ 
βολών σε δραχμές και θα συνταχθούν πρωτόκολλα κατά 
κατηγορία και κλάση σε τέσσερα αντίτυπα, στα οποία θα 
αναγραφεί αριθμός πρωτοκόλλου της Δ.Ο.Υ. και θα υπο- 
γραφούν από τους κατά τα ανωτέρω καταμετρήσαντες. 

2. Το ένα αντίγραφο θα καταχωρηθεί στην εξαγωγή του 
υλικού κατά περίπτωση, προκειμένου να μηδενιστεί η 
αποθήκη στις 31.12.2001. Το αντίγραφο αυτό θα σταλεί 
μαζί με τον ετήσιο στο Ελεγκτικό Συνέδριο. 


3. Το δεύτερο αντίτυπο θα παραλάβει ο Επιθεωρητής, 
το τρίτο θα σταλεί στην ΥΔΕΑΔ και το τέταρτο θα παρα- 
μείνει στο αρχείο της διαχείρισης της Δ.Ο.Υ. Αν υπάρχουν 
αποθέματα σε ένσημα του Μ.Τ.Σ. καιτουΤΑ.Χ.ΔΙ.Κ. θαεκ- 
δίδεται επιπλέον αντίγραφο για την ενημέρωση των Τα¬ 
μείων. 

4. Αν η καταμέτρηση των αποθεμάτων από την Επιτρο¬ 
πή δεν γίνει στις 31.12.2001 αλλά εντός των επόμενων 15 
ημερών, με ευθύνη του προϊσταμένου της Δ.Ο.Υ. την ανω¬ 
τέρω ημερομηνία παρουσία του Τμημ/ρχη Εσόδων και 
του διαχειριστή θα σφραγιστούν τα υπάρχοντα αποθέμα¬ 
τα (χωρίς καταμέτρηση) σε δέματα με ισπανικό κηρό και 
θα φυλαχθούν με ευθύνη του διαχειριστή, σε ασφαλές μέ¬ 
ρος, μέχρι την άφιξη του αρμόδιου Επιθεωρητή οπότε θα 
ακολουθηθεί η προαναφερόμενη διαδικασία. Στα δέματα 
αυτά θα τεθούν οι υπογραφές του Προϊσταμένου της 
Δ.Ο.Υ., του Τμηματάρχη Εσόδων και του διαχειριστή. 

5. Μετά την καταμέτρηση απάτην Επιτροπή, οι αξίες θα 
συσκευαστούν σε πακέτα, τα οποία θα δεθούν και θα 
σφραγιστούν με ισπανικό κηρό, ενώ στο εξωτερικό αυτών 
θα αναγράφεται αναλυτικά το περιεχόμενο και θα θέτο- 
νται οι υπογραφές των μελών της Επιτροπής. Στη συνέ¬ 
χεια με ευθύνη της Επιτροπής και παρουσία της θα ανα¬ 
ζητηθεί ο κατάλληλος τόπος και τρόπος της πλήρους κα¬ 
ταστροφής τους (καύση, κοπή ανά τεμάχιο κ.λ.π.), ώστε 
να αποκλειστεί κάθε περίπτωση είτε χρησιμοποίησής 
τους κατά το πρώτο δίμηνο του 2002, είτε επαναπροσκό- 
μισής τους στις Δ.Ο.Υ. για ανταλλαγή, καθώς και ο ασφα¬ 
λέστερος τρόπος μεταφοράς αυτών στον τόπο κατα¬ 
στροφής. 

6. Εάν η καταστροφή δεν γίνει την ίδια ημέρα της κατα¬ 
μέτρησης, ο Προϊστάμενος της ΔΟΥ με πράξη του (σε 
τρία (3) αντίτυπα) ορίζει το διαχειριστή υπεύθυνο για τη 
φύλαξη των πακέτων με τις καταμετρηθείσες αξίες, μέχρι 
την ημέρα καταστροφής αυτών. Ένα αντίτυπο της πρά¬ 
ξης λαμβάνει ο διαχειριστής ως ορισθείς υπεύθυνος και 
ένα δεύτερο ο Επιθεωρητής. 

7. Κατά την καταστροφή θα συνταχθούν συγκεντρωτικά 
πρωτόκολλα σε τέσσερα αντίτυπα τα οποία θα αποστα¬ 
λούν όπου και τα πρωτόκολλα καταμέτρησης. Σ’ αυτά θα 
αναγράφονται οι ποσότητες, ο τόπος και ο τρόπος κατα¬ 
στροφής και θα υπογράφονται από τους παριστάμενους 
στην καταστροφή, ήτοι του Επιθεωρητή, του προϊσταμέ¬ 
νου της ΔΟΥ και του διαχειριστή. 

8. Προτεινόμενος τρόπος καταστροφής των αξιών είναι 
η καύση τους σε χώρους οι οποίοι θα υποδειχθούν από 
την Πυροσβεστική Υπηρεσία, χωρίς να αποκλείονται και 
έτεροι τρόποι, εφόσον διασφαλίζουν την πλήρη κατα¬ 
στροφή των αξιών. 

9. Σε ό,τι αφορά τις πάγιες προκαταβολές θα ζητηθεί η 
αποκατάστασή τους πριν την 31.12-,2001, ώστε να συ- 
μπεριληφθούν στα αποθέματα των Δ.Ο.Υ. τυχόν μη δια- 
τεθείσες ποσότητες από τους υπολόγους. 

Γ. ΕΠΙΣΤΡΟΦΗ ΑΞΙΩΝ - ΑΝΤΑΛΛΑΓΗ 

1. Τυχόν υπάρχουσες αξίες (σε δραχμές) εκτός των κι¬ 
νητών επιθημάτων χαρτοσήμου στα χέρια πολιτών, 
ανταλλάσσονται σε οποιαδήποτε ΔΟΥ εντός δίμηνης 
ανατρεπτικής προθεσμίας (έως 28.2.2002) με αντίστοι¬ 
χες σε ευρώ ίσης ή μεγαλύτερης συνολικής αξίας, κατα- 
βαλλομένης της τυχόν προκύπτουσας διαφοράς (ισοτι¬ 
μία 1 ευρώ = 340,750 δρχ.). Επιστροφή χρημάτων δεν 
επιτρέπεται. 

Όλες οι επιστρεφόμενες για ανταλλαγή αξίες σε δραχ¬ 
μές πρέπει να είναι αμεταχείριστες και σε άριστη κατά¬ 
σταση. 

Οι ιδιώτες στους οποίους έχουν χορηγηθεί ειδικές άδει¬ 
ες διάθεσης αξιών θα ανταλλάσσουν τις υπάρχουσες στα 
χέρια τους αξίες (σε δραχμές) στις ΔΟΥ από τις οποίες 
τους χορηγήθηκαν οι άδειες αυτές. 

2. Ειδικά στα έντυπα παράβολα σε δραχμές αναγράφεται 
το ονοματεπώνυμο του δικαιούχου και σημειώνονται στο 
σώμα αυτών από τις Δ.Ο.Υ. τα στοιχεία ταυτότητάς του. 

Τα έντυπα παράβολα πρέπει να είναι ακέραια (και το 
απόκομμα) και να μη φέρουν σφραγίδες υπηρεσιών στις 
οποίες τυχόν έχουν κατατεθεί. Διαφορετικά και αν προ¬ 
κύπτει αιτία επιστροφής μετρητών θα ακολουθείται η 
προβλεπόμενη διαδικασία με τη συμπλήρωση της πρά¬ 
ξης επιστροφής. 

3. Οι επιστρεφόμενες αξίες δεν εισάγονται στην αποθή¬ 
κη της διαχείρισης των Δ.Ο.Υ., ούτε εκδίδεται διπλότυπο 
για το ισόποσο της αξίας που ανταλλάσσεται. 

Διπλότυπο εκδίδεται μόνο για την διαφορά συγκεντρω¬ 
τικό κατά είδος και κατηγορία στο τέλος της ημέρας και 
όχι για κάθε μία ανταλλαγή ξεχωριστά. 

Για το λόγο αυτό και για διευκόλυνσή του, ο διαχειρι¬ 
στής θα σημειώνει σε χειρόγραφη κατάσταση για κάθε 
ανταλλαγή που πραγματοποιεί το ποσό της διαφοράς το 
οποίο καταβάλλουν οι πολίτες, ώστε να γνωρίζει στο τέ¬ 
λος της ημέρας τα ποσά και τον αριθμό των διπλοτύπων 
τα οποία θα ζητήσει να εκδοθούν. Υπόδειγμα της κατά¬ 
στασης επισυνάπτεται στην απόφαση. 

• Όλα τα ανωτέρω διπλότυπα, εκτός από τα συνει- 
σπραττόμενα ποσά υπέρ Ο.Γ.Α. και ΤΑΧΔΙΚ, εκδίδονται 
στον ΚΑΕ 3919. Συγκεντρωτικά διπλότυπα θα εκδίδονται 
και υπέρ Ο.Γ.Α. ή ΤΑΧΔΙΚ για τη διαφορά που αναλογεί κα¬ 
τά περίπτωση, προκειμένου να αποδίδονται τα σχετικά 
ποσά στα ταμεία. 

• Οι ποσότητες των αξιών οι οποίες επιστρέφονται θα 
καταστραφούν μετά την 28.2.2002 και εντός των 15 επό¬ 
μενων ημερών κατά την προαναφερόμενη διαδικασία στο 
κεφάλαιο Β, από την αρμόδια Επιτροπή και θα συνταχθεί 
από αυτή αντίστοιχο πρωτόκολλο ενημερώνοντας τις αρ¬ 
μόδιες υπηρεσίες. 

Με βάση τα διπλότυπα (μπλε) και το πρωτόκολλο κατα¬ 
στροφής (των επιστραφέντων αξιών) θα συνταχθεί από¬ 
φαση του Προϊσταμένου της Δ.Ο.Υ. (μετά την 28.2.2002) 


όπου θα υπολογιστεί - αναγραφεί η συνολική ποσότητα 
κατά είδος, κατηγορία και κλάση των εξαχθέντων από τη 
διαχείριση νέων αξιών σε Ευρώ για ανταλλαγή και με δι- 
καιολογητικό αυτή, θα μειωθεί αντίστοιχα η αποθήκη. 

Αντίγραφα των ανωτέρω διπλοτύπων, του πρωτοκόλ¬ 
λου καταστροφής των επιστραφέντων αξιών και της από¬ 
φασης του Προϊσταμένου της Δ.Ο.Υ. θα επισυνάπτονται 
στον ετήσιο λογαριασμό της διαχείρισης που αποστέλλε- 
ται στο Ελεγκτικό Συνέδριο. 

Για το διάστημα από 2.1.2002 έως ότου συνταχθεί η 
ανωτέρω απόφαση και γίνει η μείωση της αποθήκης, θα 
υπάρχει στη διαχείριση υλικού "άνοιγμα" το οποίο θα 
ισούται με το άθροισμα των ποσών των αξιών που επι- 
στρέφονται συν το ποσό των διπλοτύπων με τις διαφορές 
που καταβάλλουν οι πολίτες (Ανάλογη εφαρμογή αυτής 
των παγίων προκαταβολών υλικού). 

Δ. ΚΙΝΗΤΟ ΕΠΙΣΗΜΑ ΧΑΡΤΟΣΗΜΟΥ - ΕΝΣΗΜΑ Μ.Τ.Σ. 
και ΤΑΧΔΙΚ. 

1. Για τη δυνατότητα επιστροφής ή μη των καταργού- 
μενων κινητών επιθημάτων χαρτοσήμου τα οποία βρίσκο¬ 
νται στα χέρια πολιτών, θα ακολουθήσει νεώτερη απόφα¬ 
ση. 

2. ΓιαταένσημαΤ ΑΧΔΙ Κ και Μ.Τ.Σ., ανάλογα με τη ν η με- 
ρομηνία κυκλοφορίας των νέων κλάσεων σε Ευρώ, θα 
ορισθεί από τα ίδια τα ταμεία η δυνατότητα ή μη της 
ανταλλαγής όσων βρίσκονται στα χέρια πολιτών. Αν απο- 
φασιστεί η ανταλλαγή, θα καθορίσουν και το χρόνο μέσα 
στον οποίο μπορεί να γίνει, ο οποίος όμως δεν πρέπει να 
ξεπερνά τους δύο μήνες. Κατά τα λοιπά θα ισχύσουν ανα¬ 
λογικά όσα αναφέρονται στο κεφάλαιο Γ'. 

Στην περίπτωση ανταλλαγής ενσήμων Μ.Τ.Σ. και ΤΑΧ¬ 
ΔΙΚ τα διπλότυπα μετά ποσά της διαφοράς θα εκδίδονται 
υπέρ των Ταμείων. 

Ε. ΔΙΑΒΑΤΗΡΙΑ 

Τα βιβλιάρια διαβατηρίων, στα οποία ως γνωστόν δεν 
αναγράφεται το αντίτιμο πώλησης, συνεχίζουν να ισχύ¬ 
ουν και δεν καταστρέφονται. 

Την 31.12.2001 τα βιβλιάριατα οποία υπάρχουν ως από¬ 
θεμα στις Δ.Ο.Υ. θα καταμετρηθούν από την Επιτροπή 
του κεφαλαίου Β και θα συνταχθεί σχετικό πρωτόκολλο. 
Το πρωτόκολλο αυτό, στο οποίο θα περιληφθούν και τα 
βιβλιάρια τα οποία έχουν χορηγηθεί με πάγιες προκατα¬ 
βολές και για τα οποία πρέπει να ζητηθεί η επιστροφή από 
τους υπολόγους πριν την 31.12.2001, θα καταχωρηθεί 
στην εξαγωγή του βιβλίου αποθήκης. Με αυτόν τον τρό¬ 
πο θα μηδενιστεί η διαχείριση την 31.12.2001. 

Με αντίγραφο του ίδιου πρωτοκόλλου θα γίνει νέα ει¬ 
σαγωγή την 1.1.2002, σύμφωνα με το νέο αντίτιμο των βι¬ 
βλιαρίων, το οποίο καθορίσθηκε στα τέσσερα (4) ευρώ με 
την αριθ. 2/49839/24.9.2001 Α.Υ.Ο. 

Οι υπόλογοι των παγίων προκαταβολών θα δώσουν νέ¬ 
ες αποδείξεις, οι οποίες θα ανταποκρίνονται στο αντίτιμο 
των βιβλιαρίων σε Ευρώ. Αν οι πάγιες προκαταβολές προ¬ 
βλέπουν ποσό, να ζητηθούν από τις κατά περίπτωση υπη¬ 
ρεσίες νέες εγκρίσεις, από τις Διευθύνσεις Οικονομικής 
Επιθεώρησης, οι οποίες θα ανταποκρίνονται στις ανά¬ 
γκες τους. 

ΣΤ. ΕΛΛΕΙΜΜΑΤΑ ΥΠΟΛΟΓΩΝ 

Τυχόν ελλείμματα τα οποία θα παρουσιαστούν κατά την 
καταμέτρηση ή την καταστροφή των παλαιών αξιών σε 
δραχμές καταλογίζονται σύμφωνα με τις διατάξεις του 
άρθρου 56 του Ν.2362/95. 

Ζ. ΕΝΣΗΜΑ ΧΩΡΙΣ ΑΞΙΑ 

Τα ένσημα χωρίς αξία (π.χ. βιβλιόσημα) συνεχίζουν να 
ισχύουν, δεν καταγράφονται στο πρωτόκολλο καταμέ¬ 
τρησης του κεφαλαίου Β' δεν καταστρέφονται και ουδε- 
μία μεταβολή επέρχεται στη διαχείρισή τους. 

Η. ΚΑΤΑΣΤΡΟΦΗ ΑΠΟΘΕΜΑΤΩΝ - ΜΗΔΕΝΙΣΜΟΣ ΑΠΟ¬ 
ΘΗΚΗΣ ΤΩΝ ΔΙΑΧΕΙΡΙΣΤΙΚΩΝ ΓΡΑΦΕΙΩΝ ΤΗΣ ΥΔΕΑΔ 

Στις 31.12.2001 ή εντός των επομένων 15 ημερών, πα¬ 
ρουσία Επιτροπής, η οποία θα αποτελείται από τον Προϊ¬ 
στάμενο της ΥΔΕΑΔ ή το νόμιμο αναπληρωτή του, τον 
Επιθεωρητή που θα ορίσει ο Προϊστάμενος του Τμήματος 
Διαχείρισης Αξιών ή το νόμιμο αναπληρωτή του και τον 
διαχειριστή του συγκεκριμένου διαχειριστικού γραφείου, 
θα καταμετρηθούν λεπτομερώς τα αδιάθετα υπόλοιπα 
όλων των αξιών (σε δραχμές) της συγκεκριμένης διαχεί¬ 
ρισης και θα συνταχθούν πρωτόκολλα κατά κατηγορία 
και κλάση, σε 4 αντίτυπα, στα οποία θα αναγραφεί ο αριθ¬ 


μός πρωτοκόλλου της ΥΔΕΑΔ και θα υπογραφούν από 
τους κατά τα ανωτέρω καταμετρήσαντες. Μετάταύτα θα 
εφαρμοστεί η προβλεπόμενη από το Κεφάλαιο Β'της πα¬ 
ρούσας διαδικασία. Όπου στο κεφάλαιο Β' αναφέρεται ο 
Τμηματάρχης ΕσόδωντηςΔΟΥ στην περίπτωση της ΥΔΕ- 
ΑΔ αντικαθίσταται από τον Προϊστάμενο του Τμήματος 
Διαχείρισης Αξιών. 

Κατ’ εξαίρεση από κάθε είδος, κατηγορία και κλάση θα 
φυλάξει από 100 τεμάχια (ειδικά για τα κινητά επιθήματα 
τελών χαρτοσήμου κ.λ.π. ένσημα που διατίθενται σε φύλ¬ 
λα, από 20 φύλλα για κάθε κλάση) για την ιστορική και 
μουσειακή αξιοποίησή τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2001 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 

Υπόδειγμα κατάστασης (χειρόγραφη, για τη διευκόλυνση του διαχειριστή). 

(ΣΕ 
ΕΥΡΩ) 



























































































































































































































































































































































































































ΣΥΝΟΛΟ 












ΔΙΠΛΟΤΥ- 

(ΐ) πο 

ΔΙΠΛΟΤΥΠΟ 

(2) 

ΔΙΠΛΟΤΥΠΟ 

(3) 

ΔΙΠΛΟΤΥΠΟ 

(4) 

ΔΙΠΛΟΤΥΠΟ 

(5) 

ΔΙΠΛΟΤΥΠΟ 

(6) 

ΔΙΠΛΟΤΥΠΟ 

(7) 

ΔΙΠΛΟΤΥΠΟ 

(8) 

ΔΙΠΛΟΤΥΠ 
(9) ΠΟ 

ΔΙΠΛΟΤΥΠΟ 

(10) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























































